projecte-aina/catalan_government_crawling huggingface dataset:
El programa Formació amb Compromís de Contractació (FCC) ofereix subvencions a entitats i centres de formació inscrits i/o acreditats al Registre de centres i entitats de formació del SOC per a què realitzin accions de formació per a l'ocupació amb un compromís de contractació dels alumnes.
Poden ser beneficiàries les entitats següents, que compleixin els requisits establerts a la norma de bases reguladores:
Les actuacions previstes en el marc d'aquest programa estan destinades, prioritàriament, a persones treballadores en situació d'atur demandants d'ocupació (DONO), que han de ser com a mínim el 80% dels participants, sens perjudici de la participació de persones treballadores ocupades i inscrites a l'Oficina de Treball.
En aquest sentit, l'empresa que realitzi la contractació pot proposar la participació de persones treballadores pròpies que s'hagin incorporat durant els darrers 3 mesos a l'empresa o bé requereixin la formació específica impartida en el marc d'aquest programa per necessitat d'adaptació al lloc de treball.
Els col·lectius prioritaris de les accions subvencionables són:
El procediment per sol·licitar aquestes subvencions així com totes les característiques i els requeriments es defineixen a les bases que els regulen i a través de les convocatòries que s'obrin.
Els criteris de selecció, perfil d'entrada de l'alumnat en les accions formatives, les formes de derivació i la comunicació del resultat de la selecció s'estableixen conjuntament entre les entitats beneficiàries de les subvencions i les Oficines de Treball corresponents.
Consultes: Si voleu fer qualsevol consulta, us podeu adreçar a: [EMAIL]
El programa "Forma i Insereix", impulsat pel Servei Públic d'Ocupació de Catalunya, ofereix subvencions a empreses per dur a terme accions de formació per a l'ocupació, amb la modalitat de compromís de contractació,
Així, en el marc d'aquest programa es desenvolupen accions de formació per a l'ocupació amb la modalitat de compromís de contractació, és a dir, amb el compromís d'inserir en empreses, com a mínim, el 40% de l'alumnat atorgat participant.
Aquest programa ofereix subvencions per fer accions de formació per a l'ocupació i pràctiques en empreses destinades a persones desocupades, amb un compromís de contractació per part de les empreses d'un 40% dels participants que finalitzin la formació, o bé que hagin assistit almenys al 75% de l'acció formativa.
Les empreses, les associacions empresarials, els gremis i altres entitats que operin a Catalunya, personalitat jurídica pròpia i amb vincle demostrable amb l'empresa que ha de sol·licitar, que compleixin els requisits establerts a la normativa de les bases reguladores.
El compromís de les entitats beneficiàries és que contractin com a mínim el 40% de l'alumnat participant en les accions que se li hagin atorgat.
La contractació ha de ser de caràcter indefinit, o bé per a un període mínim inicial de sis mesos a jornada completa, o el temps equivalent en cas que la contractació sigui a temps parcial.
Persones destinatàries de les accions del programa
Les accions de formació s'adrecen prioritàriament persones treballadores en situació d'atur demandants d'ocupació (DONO), que han de ser com a mínim el 80% dels participants en l'acció formativa sol·licitada, sense perjudici de la participació de persones treballadores ocupades i inscrites a les oficines de treball.
Es considera prioritària la participació a les acciones formatives dels col·lectius següents:
L'empresa que faci la contractació pot proposar la participació de persones treballadores pròpies que s'hagin incorporat en els darrers tres mesos a l'empresa o bé que requereixin formació específica impartida en el marc d'aquest programa per necessitat d'adaptació al lloc de treball.
El procediment per sol·licitar aquestes subvencions, així com totes les característiques i els requeriments es defineixen a les bases que els regulen i a través de les convocatòries que s'obrin.
Subvencions per al programa Forma i Insereix Tràmits Gencat
Consultes: Si voleu fer qualsevol consulta, us podeu adreçar a: [EMAIL]
L'orientació professional integra els serveis i els programes personalitzats d'informació, d'acompanyament, de motivació i d'assessorament que, tenint en compte les circumstàncies personals i professionals de cada persona usuària, li permeten de conèixer les seves capacitats, interessos i perfil ocupacional.
A més, l'orientació ajuda a gestionar l'itinerari de qualificació en la recerca d'ocupació o bé en la posada en marxa d'iniciatives empresarials.
A les Oficines de Treball del SOC es valora l'ocupabilitat de les persones que inicien els processos de col·locació o d'inserció, i se'ls orienta.
Informació sobre ocupacions en el mercat de treball català
El Servei Públic d'Ocupació de Catalunya crea el 2016 una línia de subvencions per al desenvolupament de programes integrals que incloguin la realització d'actuacions d'orientació i acompanyament a la inserció laboral adreçades a persones majors de 30 anys en situació d'atur de llarga durada que, per diferents circumstàncies, requereixen d'un procés de reflexió i d'orientació per redirigir les seves trajectòries professionals.
L'objectiu d'aquests programes integrals és, a través d'un procés personalitzat d'acompanyament i suport, treballar les potencialitats de cada persona mitjançant actuacions de tutorització, d'orientació, de coneixement i d'exploració per conèixer quins són els interessos i motivacions de les persones participants en l'àmbit laboral, de formació i d'inserció.
Els programes integrals per a persones majors de 30 anys desocupades de llarga durada ofereixen un itinerari personalitzat per als participants, que es desenvolupa en les fases següents:
Poden accedir a les subvencions per dur a terme les actuacions d'aquests programes integrals els següents tipus d'entitats, sempre que compleixin els requisits establerts a les normes de bases reguladores:
a) Entitats de titularitat pública o privada sense ànim de lucre, amb experiència contrastada i demostrable en l'execució de projectes adreçats a aquest col·lectiu.
b) Ens locals o el seus organismes vinculats.
Les diferents àrees temàtiques que incideixen sobre les persones (educació, joventut, promoció econòmica, serveis socials, etc.) hauran de col·laborar i coordinar-se entre elles per presentar un projecte en comú.
c) Organitzacions sindicals i patronals amb una experiència mínima de 3 anys demostrable en la gestió de projectes adreçats a aquest col·lectiu.
d) Les agrupacions sense personalitat jurídica, que es constitueixin juntament amb una o vàries de les entitats següents:
Les actuacions de les accions subvencionades es destinen a persones en situació de desocupació de llarga durada, inscrites com a demandants d'ocupació al Servei Públic d'Ocupació de Catalunya i d'edats compreses entre 30 i 54 anys prioritàriament.
El procediment per sol·licitar aquestes subvencions així com totes les característiques i els requeriments es defineixen a les normes de les bases que els regulen i a través de les convocatòries que s'obrin.
Persones en situació de desocupació de llarga durada, prioritàriament d'edat compresa entre de 30 i 54 anys.
Programes Integrals per a persones majors de 30 anys desocupades de llarga durada
Consultes: per fer qualsevol consulta, us podeu adreçar a: [EMAIL]
S'han de crear d'acord amb la distribució territorial del departament competent en matèria d'ocupació, amb l'objectiu de facilitar al territori la participació de les organitzacions sindicals i empresarials més representatives de Catalunya i de les administracions locals.
Article 32 de la Llei13/2015, del 9 de juliol, d'ordenació del sistema d'ocupació i del Servei Públic d'Ocupació de Catalunya.
El Consell de Direcció és l'òrgan col·legiat de govern del Servei Públic d'Ocupació de Catalunya i del sistema d'ocupació de Catalunya.
Contacte, funció, composició, normativa, organigrama, informació addicional
El Consell de Direcció del SOC és integrat pels vint-i-sis membres següents:
- Resolució TSF/81/2020, de 17 de gener, de cessament i nomenament de membres del Consell de Direcció del Servei Públic d'Ocupació de Catalunya
- Articles 28, 29 i 30 de la Llei 13/2015, del 9 de juliol, d'ordenació del sistema d'ocupació i del Servei Públic d'Ocupació de Catalunya.
La Direcció del Servei Públic d'Ocupació de Catalunya és l'òrgan unipersonal de representació ordinària que dirigeix i gestiona el SOC.
Són funcions de la Direcció del SOC, entre d'altres:
Expedir els certificats de professionalitat acreditatius de les competències adquirides per les persones.
Articles 26 i 27 de la Llei13/2015, del 9 de juliol, d'ordenació del sistema d'ocupació i del Servei Públic d'Ocupació de Catalunya.
L'Estratègia Europa 2020 per a un creixement intel·ligent, sostenible i innovador, de març de 2010, va establir cinc ambiciosos objectius en matèria d'ocupació, innovació, educació, integració social i clima/energia.
Es tractava de superar les conseqüències de la crisi econòmica i situar novament Europa en el camí del creixement econòmic.
Així, en l'àmbit de l'ocupació, l'Estratègia 2020 va fixar com a objectiu aconseguir ocupació per al 75% de les persones de 20 a 64 anys.
O bé, en matèria d'educació, assolir una taxa d'abandonament escolar inferior al 10%.
Pel que fa a la lluita contra la pobresa, l'objectiu és reduir en un 25% el nombre de persones que viuen per sota del llindar de la pobresa.
Els programes operatius del període 2014-2020 s'han definit com el full de ruta que ha de conduir a la consecució d'aquests objectius.
La consulta pública prèvia de projectes normatius és un tràmit per afavorir la participació de la ciutadania en el procediment d'elaboració de normes amb rang de llei i reglaments, d'acord amb l'article 133 de la Llei 39/2015, d'1 d'octubre, del procediment administratiu comú de les administracions públiques.
Per tant, amb caràcter previ a l'elaboració d'un projecte o avantprojecte de llei o de reglament, s'ha de demanar l'opinió a la ciutadania i a les organitzacions més representatives potencialment afectades per la futura norma sobre:
Procés participatiu amb les entitats que conformen el Sistema d'Ocupació de Catalunya
Durant l'any 2020, el Servei Públic d'Ocupació de Catalunya està promovent activitats per a la confecció de l'Estratègia catalana per a l'ocupació 2021-2030.
En una primera fase (juliol de 2020) s'ha realitzat una diagnosi de la situació del mercat de treball i dels resultats de l'actual estratègia catalana d'ocupació que finalitza el 2020.
En una segona fase (setembre/novembre de 2020), s'està duent a terme un procés de participació intern en el propi Servei Públic d'Ocupació de Catalunya amb la finalitat de debatre i deliberar, a partir de la diagnosi prèvia, quins són els objectius prioritaris en matèria d'ocupació en el proper decenni.
Aquesta visió interna serà complementada amb les aportacions dels Departaments de la Generalitat de Catalunya que col·laboren directament o indirecta amb la cartera de serveis del sistema d'ocupació.Les organitzacions que componen el Consell de Direcció del SOC també participen en la definició de les prioritats estratègiques per al període 2021-2030.
Per últim, la participació s'obre a les entitats del sistema d'ocupació de Catalunya en relació als àmbits que es consideren estratègics com és l'atenció prioritària a determinats col·lectius de persones treballadores; els canvis tecnològics; la sostenibilitat social, econòmica i ambiental; la relació amb les empreses; la capacitació professional; i el desplegament de les polítiques actives d'ocupació al territori ( Portal Participa ).
Amb totes les aportacions dels diferents grups de debat es dissenyarà la proposta d'Estratègia Catalana d'Ocupació 2021-203, que s'aprovarà en el marc del Consell de Direcció del SOC i, finalment, s'elevarà al Govern de la Generalitat de Catalunya per a la seva aprovació.
Els criteris i les directrius de la política ocupacional del Govern estan establerts al Pla general d'Ocupació - Estratègia catalana per a l'ocupació 2012-2020 (ECO), que és l'instrument de planificació on es determinen els criteris i les directrius de la política d'ocupació del Govern; assenyala els principals canvis que ha de dur a terme el sistema d'ocupació per millorar l'eficiència en la prestació dels serveis que té encomanats.
Per elaborar el Pla General d'Ocupació de Catalunya es va fer un informe territorial de diagnosi amb dades relatives al mercat de treball i a les polítiques actives d'ocupació que posteriorment s'ha actualitzat en dues ocasions.
L'objectiu principal definit a l'Estratègia catalana per a l'ocupació 2012-2020 és millorar l'ocupabilitat de les persones treballadores i la competitivitat de les empreses catalanes a través de les diferents polítiques actives d'ocupació, en un nou marc normatiu estatal que permeti el disseny i l'aplicació de polítiques actives adaptades al context socioeconòmic català.
El Pla general d'Ocupació identifica vuit grans línies estratègiques d'actuació:
El Pla de Desenvolupament de Polítiques d'Ocupació de Catalunya (PDPO) és l'instrument de planificació i programació de les accions del SOC, i concreta el conjunt de serveis i programes destinats a fomentar, directament o indirectament, l'ocupació, desplegant les directrius contemplades al Pla.
El PDPO vigent és el 2019-2020, el cinquè Pla de desenvolupament de polítiques d'ocupació elaborat pel SOC en col·laboració amb les organitzacions sindicals i empresarials i les entitats municipalistes representades al Consell de Direcció del SOC.
Va ser aprovat pel Consell de Direcció del SOC el 25 d'abril de 2019.
Informe de revisió de les bases d'ocupació juvenil
Programa d'Ocupació Juvenil a Catalunya.
Bases per a l'Estratègia d'Ocupació Juvenil a Catalunya.
Informe relatiu a la formació professional al sector del transport i la logística i la seva adequació al mercat laboral a Catalunya (formació professional inicial i per a l'ocupació a Catalunya)
Anàlisi anual de l'adequació de la formació professional al mercat de treball a Catalunya 2014
El Fons Social Europeu (FSE) és el principal instrument financer de la Unió Europea (UE) per crear ocupació i per ajudar a les persones a aconseguir una feina millor, com també garantir oportunitats laborals més justes per a tots els seus ciutadans.
El finançament de l'FSE, uns 10.000 milions d'euros l'any, millora les perspectives laborals de milions de persones europees, en especial aquelles que tenen més dificultats per trobar feina.
Així doncs, l'FSE treballa per les persones i el seu benestar social i laboral en els àmbits de: l'ensenyament, la joventut, la formació i l'ocupació, el treball, la mobilitat, els intercanvis, la lluita contra la pobresa i la discriminació i exclusió social.
L'estratègia de l'FSE i el seu pressupost es negocien i decideixen en el si del Consell de la Unió Europea, el Parlament Europeu i la Comissió Europea; partint d'aquesta base, els estats membres planifiquen programes operatius de set anys de durada que aprova la Comissió Europea.
Aquests programes operatius descriuen les prioritats de les activitats de l'FSE i els seus objectius per a un país o regió concreta.
La Comissió Europea i les autoritats nacionals i regionals s'associen per dissenyar i gestionar l'FSE.
Aquesta col·laboració també implica la participació d'organitzacions de treballadors en el disseny de l'estratègia de l'FSE i en la supervisió de l'execució de les seves polítiques, així com organitzacions del tercer sector.
Hi ha dos principis importants que orienten el funcionament l'FSE:
El SOC és l'organisme intermedi de l'FSE a Catalunya, és a dir, és el responsable de gestionar i executar a Catalunya els recursos del Fons Social Europeu (FSE) que es programen, financen i executen a Catalunya en el marc del Programa Operatiu de Catalunya 2014-2020.
A més, és un dels organismes intermedis de l'FSE al territori de Catalunya del Programa Operatiu d'Ocupació Juvenil, d'àmbit estatal.
També va ser l'organisme de referència per al Programa Operatiu de Catalunya 2007-2013.
L'any 2017 se celebra el 60è aniversari del Tractat de Roma i de la creació del Fons Social Europeu (FSE).
Així, el 25 de març de 1957 es van assentar les bases de la Unió Europea (UE) que avui coneixem; es va crear un mercat comú, una unió duanera, i unes polítiques i unes institucions comunes entre els que en formen part.
Durant aquests anys s'ha construït una Unió Europea que fomenta la cooperació, el respecte a la dignitat humana, la llibertat, la democràcia, la igualtat i la solidaritat entre les nacions i els pobles europeus.
Des del Servei Públic d'Ocupació de Catalunya (SOC) ens afegim a aquesta celebració.
El sistema d'ocupació de Catalunya és el conjunt d'entitats, serveis i programes necessaris per promoure i desenvolupar la política pública d'ocupació i per garantir uns serveis ocupacionals de qualitat a les persones i empreses de Catalunya, dins d'una estratègia global de desenvolupament econòmic, orientada a la consecució de l'objectiu de la plena ocupació i el benestar social.
Entre els objectius més rellevants del sistema d'ocupació de Catalunya hi ha els següents:
D'una banda, el Servei Públic d'Ocupació de Catalunya, les administracions locals, i també les organitzacions empresarials i sindicals més representatives de Catalunya; i, de l'altra, les empreses i les entitats que, amb finançament públic, col·laboren amb el Servei Públic d'Ocupació de Catalunya i presten serveis i desenvolupen programes en el marc de l'Estratègia catalana per a l'ocupació i del Pla de desenvolupament de les polítiques d'ocupació.
Una experiència que es caracteritza pel model de gestió, coordinació, implementació en què un instrument financer de la Unió Europea serveix per articular una política pública.
Els programes de la Garantia Juvenil a Catalunya han destacat com a model d'èxit en la II Avaluació de la Iniciativa d'Ocupació Juvenil.
En el marc d'una estratègia global de desenvolupament econòmic orientada a la consecució de la plena ocupació, la Iniciativa d'Ocupació Juvenil a Catalunya té l'objectiu de facilitar i millorar la situació sociolaboral de les persones joves mitjançant una cartera de serveis ocupacionals adequada als diferents perfils de joves.
El SOC impulsa una cartera de serveis ocupacionals a desenvolupar durant els anys 2016 i 2017.
D'acord amb els perfils de les persones joves:
El model implementat a Catalunya integra les accions i ofereix una cartera àmplia de possibilitats a la joventut adaptada a les seves necessitats.
1) La coordinació i col·laboració entre diferents agents i administracions:
2) L'adaptació al territori, als perfils i la promoció de la innovació.
3) Priorització dels perfils més vulnerables de joves.
L'Assemblea de Regions d'Europa al 2017 va atorgar el guardó "the Most Youth Friendly European Region " a Catalunya per la metodologia desenvolupada i la implementació duta a terme en els programes Noves Oportunitats i Programes Singulars.
En l'àmbit de la Generalitat de Catalunya la col·laboració interdepartamental es concreta amb els departaments implicats amb les polítiques públiques adreçades a les persones joves.
El treball en xarxa ha estat fonamental i ha comptat amb entitats públiques com ara els consells comarcal i els ajuntaments; els sindicats i les associacions juvenils i, i empreses privades
La Garantia Juvenil a Catalunya va tancar l'any 2017 amb més de 105.000 joves inscrits com a beneficiaris.
Un model de gestió que engloba tots els agents que participen en la IEJ, que a més és apte com a marc de referència per a la transferibilitat d'experiències adequades a la consecució d'objectius i amb la qualitat necessària per permetre una eficiència òptima, que té en compte primordialment una intensa coordinació entre diferents agents i nivells.
Cal destacar també la coordinació interdepartamental entre les diferents àrees articulant diferents instruments com poden ser comissions de seguiment.
En concret, també s'ha posat en marxa la creació d'una cartera de serveis ocupacionals que estan centrats en la persona i orientats a donar una resposta integral.
Garanteix oportunitats per als joves i ofereix ajuts per a les empreses, i es basa en programes de formació, inserció, emprenedoria i orientació laboral.
Ksameu és un projecte socioeducatiu de la Fundació Escola Sant Vicenç de Paül en el marc de la Garantia Juvenil.
Joves del Baix Ebre expliquen les seves experiències emprenedores amb la Garantia Juvenil
Un cop acabat el curs, les persones que el superin obtindran una certificació oficial, i les empreses col·laboradores les tindran en compte per una de les professions amb més projecció de futur
Si us doneu d'alta al sistema de gestió d'ofertes de treball, podreu interactuar amb les Oficines de Treball del SOC a través d'Internet per gestionar les vostres ofertes de treball i estalviar temps en la cerca de persones treballadores.
Accediu a la informació sobre els millors professionals i a altres serveis relacionats amb la contractació que facilitaran la gestió de les vostres ofertes de treball.
Si no recordeu la vostra contrasenya per accedir al sistema de gestió d'ofertes de treball, o si voleu canviar-la, amb aquesta opció i mitjançant l'aportació de les dades que us demanaran, obtindreu una nova contrasenya.
Si les vostres dades personals han canviat, podeu actualitzar-les per tenir la vostra informació com a usuaris del sistema al dia.
Amb aquesta funció podeu eliminar totes les vostres dades com a usuari del sistema de gestió d'ofertes de treball (inclosa la informació sobre les ofertes que heu gestionat), acció que comporta l'eliminació de totes les dades de l'usuari del web (incloses les ofertes de feina gestionades).
Si heu de comunicar contractacions laborals, teniu a la vostra disposició el servei web Contrat@, una aplicació que us permet fer aquest tràmit telemàticament.
Per accedir-hi, heu d'obtenir prèviament una autorització del Servei Públic d'Ocupació Estatal (SEPE).
Per donar-se d'alta al Registre de Centres i Entitats de Formació, i inscriure's i/o acreditar-se en alguna de les especialitats formatives oficialment reconegudes, cal emplenar els formularis corresponents, presentar-los, juntament amb la resta de documentació requerida, en una de les seus de la xarxa d'oficines de l'OGE (Oficina de gestió empresarial) i abonar les taxes corresponents.
És el pas previ per accedir a tots els serveis del SOC, tant per a les persones en situació d'atur com les que volen millorar la feina.
Tràmit excepcional d'inscripció com a demandant d'ocupació (mesura Covid-19) T
Aquest tràmit està adreçat a les persones que mai no han estat inscrites a les Oficines de Treball i necessitin la inscripció per tramitar la prestació per desocupació o per qualsevol altre motiu.
Podeu efectuar la inscripció a través del Tràmit.
Si voleu continuar constant com a persona demandant d'ocupació i optant a les prestacions i serveis que es deriven d'aquesta situació, és imprescindible renovar la demanda en la data indicada al vostre document DARDO.
Ho podeu fer per Internet o presencialment.
Si heu registrat el vostre perfil professional al sistema d'intermediació laboral perquè el SOC us ajudi a trobar les ofertes de feina més adequades per a vosaltres, podeu consultar en qualsevol moment el vostre currículum a través d'Internet o presencialment a la vostra Oficina de Treball.
Podeu obtenir, directament per Internet, els següents documents:
Podeu donar-vos de baixa com a persona demandant d'ocupació en el moment que ho considereu oportú, directament per Internet, o presencialment a la vostra Oficina de Treball.
Si esteu de baixa o suspensió podeu, en determinats casos, tornar-vos a donar d'alta per internet.
Per a més informació accediu al tràmit.
Per demanar l'expedició del certificat de professionalitat o l'acreditació parcial acumulable, cal emplenar un formulari de sol·licitud, i presentar-lo juntament amb la resta de documentació requerida, si s'escau.
A disposició de les persones desocupades assistents als cursos de formació professional per a l'ocupació.